钦定古今图书集成/理学汇编/学行典/第219卷 > 王万仁〈子纯〉
## 钦定古今图书集成/理学汇编/学行典/第219卷 > 王万仁〈子纯〉

按《武昌府志》：“王纯，嘉鱼人，市民也。父名万仁，奉母至
孝。母病剧，万仁割股调药以进，母遂愈。后母丧，庐墓
三年。纯事母一如其父，亦刲股愈母疾。父母死合葬，
亦庐墓三年。县令葛中选闻其事，五鼓徒步，命一役
引至墓前，见纯寝苫茔内，嘉叹久之。申闻于朝，岁给
绢米。”